EkBass/fiwiki-20250220-pages-articles huggingface dataset:
Lyhytelokuva

Lyhytelokuvaksi luokitellaan elokuva, jonka pituus on alle sovitun rajan. Esimerkiksi Yhdysvaltain elokuva-akatemia määrittelee lyhytelokuvien ylärajaksi 40 minuuttia. Suomen Elokuvaohjaajaliitto katsoo lyhytelokuviksi alle 74 minuutin elokuvat. Lyhytelokuvaa voidaan pitää myös lajityyppinä. Elokuvanäytännöissä lyhytelokuvia esitetään usein ennen varsinaista koko illan elokuvaa. ==Lyhytelokuva lajityyppinä== Sisällöllisesti lyhytelokuva on hyvin monimuotoinen käsite. Se on itsenäinen elokuvalaji, jolla on omat erikoispiirteensä ja ilmaisukeinonsa. Se ei missään tapauksessa ole vain lyhyt pitkä elokuva vaan paljon muuta. Ennen kaikkea se on ilmaisumahdollisuuksiensa ja laajemman keinovalikoimansa ansiosta tekijälleen hyvin vaativa elokuvan laji, jota ei pidä verrata pitkän elokuvan tekemiseen. Lyhytelokuva voi perustua runoon, vitsiin, aforismiin tai argumenttiin, joka halutaan joko todistaa tai kumota. Siinä, missä pitkässä elokuvassa draama rakentuu selkeän ja katsojalle mahdollisimman ymmärrettävään rakenteeseen, usein aristotelisen draaman rakenteen varaan, voivat lyhytelokuvat periä rakenteensa ja muotonsa vaikkapa musiikista, runoudesta tai esseistä. Lyhytelokuvat eivät välttämättä ole niin henkilökeskeisiä kuin pitkät elokuvat. Niissä voidaan esitellä myös pinnallisempia ja stereotyyppisempiä hahmoja kokonaisuuden kärsimättä. Siinä, missä pitkä elokuva luo kokonaisen henkilökuvan päähenkilöstään ja esittää katsojalle kaikki hahmon ominaisuudet, voi lyhytelokuva esittää vain yhden puolen henkilöstä ja kertoa sen kautta yhden tapahtuman, yhden muutoksen elämässä, ajankulussa tai ympäristössä. Tällöin elokuva keskittyy paljolti ilmiön kuvaamiseen ja käyttää siinä hyväkseen hahmon tiettyä ominaisuutta. Tyylillisesti lyhytelokuvat voivat olla toisistaan hyvin erilaisia. Tarinalliset musiikkivideot ovat eräänlaisia lyhytelokuvia, kuten myös voivat olla kokeelliset videotaideteokset sekä erilaiset improvisaatioon perustuvat näytelmätaltioinnit. Lyhytelokuvilla on paljon vähemmän ilmaisullisia rajoitteita kuin pitkillä elokuvilla, joiden tekemistä varjostaa aina taloudellinen paine ja muut resurssoinnin asettamat ehdot. Lyhytelokuvat voivat olla kokeellisia tai kokeilevia, ja ne voivat käyttää hyvin paljon erilaisia ilmaisukeinoja, käsitellä aiheita vapaammin tai jättää käsittelemättä. ==Katso myös== * Helsingin lyhytelokuvafestivaali * Tampereen elokuvajuhlat * Clermont-Ferrandin lyhytelokuvajuhlat * Suomen elokuvakontakti * Parhaan lyhytelokuvan Oscar-palkinto ==Lähteet== ==Kirjallisuutta== * Jari Sedergren ja Ilkka Kippola: Dokumentin ytimessä. Suomalaisen dokumentti- ja lyhytelokuvan historia 1909-1944. SKS, 2009. ISBN 978-952-222-106-3. *Jari Sedergren ja Ilkka Kippola: Dokumentin utopiat. Suomalaisen dokumentti- ja lyhytelokuvan historia 1944-1989. SKS, 2015. ISBN 978-952-222-400-2. * Saara Cantell: Timantiksi tiivistetty. Kerronnalliset strategiat fiktiivisessä lyhytelokuvassa. Aalto-yliopiston taideteollinen korkeakoulu, 2011. ISBN 978-952-60-0047-3. ==Aiheesta muualla== * Short Film Granary – ammattilaisten ja amatöörien lyhytelokuvia eri puolilta maailmaa * Luokka:Seulonnan keskeiset artikkelit
Bruce – taivaanlahja

Bruce – taivaanlahja (Bruce Almighty) on Tom Shadyacin ohjaama komediaelokuva vuodelta 2003. Elokuvassa Bruce Nolanin (Jim Carrey) valittamisesta suivaantunut Jumala (Morgan Freeman) antaa tehtävänsä hetkeksi tämän harteille. == Juoni == Bruce Nolan on televisiotoimittaja buffalolaisella Eyewitness-uutiskanavalla. Hän ei onnistu saamaan paikkaa uutisankkurina ja useiden onnettomien tapahtumien jälkeen Bruce alkaa syyttää Jumalaa epäoikeudenmukaisesta kohtelusta ja huonosta työstä jumalana. Tämän jälkeen Jumala ottaa yhteyttä häneen ja antaa tälle voimansa, jotta Bruce voi todistaa olevansa parempi jumala. Alkuhämmennyksen jälkeen Bruce alkaa käyttää uusia voimiaan oman etunsa tavoittelemiseen. Hän sabotoi kollegansa työtä saadakseen parempaa työtä uutistoimituksessa ja jopa muokkaa avovaimonsa rintoja ja seksiviettiä. Brucelle valkenee pian, että Jumalan työhön kuuluu myös muiden ihmisten huolien hoitaminen ja hän alkaa vastata ihmisten rukouksiin sähköpostin kautta. Brucen jumalalliset voimat tekevät kuitenkin hallaa hänen parisuhteelleen, sillä hänen avovaimonsa kyllästyy Brucen itsekeskeisyyteen. Lopussa Bruce ymmärtää, että jumalan työt on parasta jättää Jumalan tehtäväksi, ja hän pyytääkin tätä ottamaan takaisin työnsä. == Näyttelijät == == Vastaanotto == Elokuva sai melko vaihtelevan vastaanoton, Rotten Tomatoes -sivustolla elokuvan arvioista positiivisia on 49 %, ja Metacritic -sivustolla arvostelujen keskiarvo on 46/100. Elokuva sai ensi-iltansa Yhdysvalloissa 23. toukokuuta 2003 ja viikonlopun aikana se tuotti 85,7 miljoonaa dollaria, enemmän kuin mikään muu elokuva ikinä kaatuneiden muistopäivän viikonloppuna. Bruce – taivaanlahja säilytti kärkipaikkansa vuoteen 2006 asti, kunnes X-Men: Viimeinen kohtaaminen syrjäytti sen. Kaiken kaikkiaan elokuva tuotti lähes 243 miljoonaa dollaria kotimaassaan ja 242 miljoonaa maailmanlaajuisesti. Suomessa se oli 5. katsotuin elokuva vuonna 2003. Elokuva kiellettiin Egyptissä ja Malesiassa islaminuskoisten uskonryhmien painostuksesta, koska ryhmät eivät hyväksyneet ihmisen voivan näytellä Jumalaa. Malesiassa kielto myöhemmin peruttiin. == Lähteet == Luokka:Yhdysvaltalaiset komediaelokuvat Luokka:Vuoden 2003 yhdysvaltalaiset elokuvat Luokka:Tom Shadyacin ohjaamat elokuvat Luokka:Universal Picturesin elokuvat Luokka:Kristinuskosta kertovat elokuvat
Fistful of Metal

__NOTOC__ Fistful of Metal on yhdysvaltalaisen thrash metal -yhtyeen Anthraxin ensimmäinen levy, joka julkaistiin tammikuussa 1984. Levyltä julkaistiin yksi single, ”Soldiers of Metal”. Albumi on yhtyeen ainoa julkaisu, jossa laulajana toimii Neil Turbin. Seuraavana vuonna hänen paikkansa otti Joey Belladonna. == Kappaleet == # # # # # # # # # # == Kokoonpano == * Neil Turbin – laulu * Dan Spitz – soolokitara * Scott Ian – rytmikitara * Danny Lilker – basso * Charlie Benante – rummut == Arvostelut == * Allmusic: Allmusic review == Lähteet == == Aiheesta muualla == * * Luokka:Vuoden 1984 esikoisalbumit Luokka:Anthraxin albumit
Armed and Dangerous (Anthraxin albumi)

Armed and Dangerous on vuonna 1985 julkaistu Anthraxin ensimmäinen EP. Se on myös Anthraxin ensimmäinen julkaisu, jolla laulaa Joey Belladonna. EP sisältää myös singlen Soldiers of Metal. Kahden viimeisen kappaleen kokoonpano on siis Neil Turbin, Dan Lilker, Charlie Benante, Dan Spitz ja Scott Ian. ==Kappalelista== # # # # # CD:n bonuskappaleet # * # ==Kokoonpano== * Joey Belladonna – laulu * Scott Ian – rytmikitara * Dan Spitz – soolokitara * Frank Bello – basso * Charlie Benante – rummut * Neil Turbin – laulu kappaleissa "Soldiers of Metal" ja "Howling Furies" * Dan Lilker – basso kappaleissa "Soldiers of Metal" ja "Howling Furies" * Greg D'Angelo – rummut kappaleessa "Howling Furies" == Aiheesta muualla == * * Luokka:Anthraxin EP:t Luokka:Esikois-EP:t Luokka:Vuoden 1985 EP:t
Liekki-sonni

Liekki-sonni oli Hausjärven Kurun kylästä laitumelta omille teilleen kesällä 1997 karannut sonni, joka sai median huomion.Julkiset eläimet, Helsingin Sanomat 18.12.2010 sivu D 10. Puolitoistavuotias Limousin-rotuinen sonni muutti Iittalasta uudelle kotitilalleen toukokuussa 1997. Sonni ehti totutella uusiin kotinurkkiinsa muutaman päivän, kunnes se päästettiin laitumelle muutaman lehmän laumaan, jota nuori sonni säikähti ja karkasi metsään. Liekki- sonnia yritettiin ottaa kiinni monella eri tavalla, kuten ruoalla houkuttelemalla, mutta huonoin tuloksin. Syyskuussa 1997 sonni saatiin taltutettua ampumalla nukutusnuolella, minkä jälkeen se toimitettiin kauhakuormaajan kauhassa omistajansa huomaan. == Lähteet == == Aiheesta muualla == * Ylen Elävä arkisto: Liekki-sonni emäntiä paossa Luokka:1997 Luokka:Kuuluisat naudat Luokka:Suomi 1990-luvulla
Spreading the Disease

Spreading the Disease on Anthraxin toinen kokopitkä albumi. Se julkaistiin lokakuussa 1985. Albumi oli yhtyeen ensimmäinen laulaja Joey Belladonnan kanssa. Albumi sai edeltäjäänsä nähden paremman vastaanoton ja albumia pidetään thrash metallin klassikkojulkaisuna, joskaan ei yhtä tärkeänä, kuin vuonna 1987 ilmestynyt Among the Living. == Kappaleet == Kaikki kappaleet säveltänyt Anthrax, ellei toisin mainittu. # # # # # # # # # == Kokoonpano == * Joey Belladonna – laulu * Scott Ian – rytmikitara * Dan Spitz – soolokitara * Frank Bello – basso * Charlie Benante – rummut == Aiheesta muualla == * * Luokka:Anthraxin albumit Luokka:Vuoden 1985 albumit
Caipirinha

Caipirinha [kaipirinja] on brasilialainen drinkki. Se valmistetaan cachaçasta (sokeriruokoviina), limetistä, sokerista ja jäästä. Limetin hapan maku neutraloi tehokkaasti alkoholin karvauden, ja drinkki on perusmaultaan makea. == Muunnelmia == Euroopassa käytetään usein valkoisen sokerin sijasta ruskeaa tuomaan juomaan väriä. Sokerin voi korvata myös makeutusaineella, kuten aspartaamilla. Caipiroska eroaa caipirinhasta siten, että sokeriruokoviinan tilalla käytetään votkaa, Caipiríssimassa taas rommia. Caipifruta valmistetaan käyttämällä limetin sijasta esimerkiksi kiiviä, sitruunaa, ananasta tai mansikkaa (aina tuoretta hedelmää, ei koskaan mehua). Grapirinha puolestaan valmistetaan käyttämällä grappaa. Cachaçaa ja hedelmiä yhdistelevistä juomista käytetään Brasiliassa myös nimeä "batida de (hedelmä)". == Lähteet == ==Aiheesta muualla== * Recept of Caipirinha. * Kuvallinen ohje caipirinhan valmistamiseen . Luokka:Drinkit Luokka:Seulonnan keskeiset artikkelit
Among the Living

Among the Living on Anthraxin maaliskuussa 1987 ilmestynyt kolmas täyspitkä albumi. Menestyskappaleet ”I Am the Law” ja ”Indians” sisältävä albumi jatkoi Spreading the Diseasella avausesiintyjän aseman Metallican kiertueella ansainneen yhtyeen suosion nousua. Kappaleiden innoituksena ovat olleet muun muassa Stephen Kingin romaanit sekä novellit ja sarjakuvasankari Judge Dredd. Vaikka osalla kappaleista on vakavampi sanoma, on albumi yleisesti ottaen sävyltään positiivinen. Yhtye toikin albumin myötä huumoria koko thrash metal -genreen. Among the Living on myynyt kultaa Yhdysvalloissa. Vuoden 2006 kiertueella yhtye esitti joinain iltoina Among the Livingin kokonaisuudessaan. Vuoden 2015 kiertueen yhteydessä osa yhtyeen jäsenistä tapasi Hotelli Kämpissä Suomen itsenäisyyspäivän juhlinnan keskellä muun muassa Suomen ulkoministerin. == Taustaa == Anthrax omisti levynsä Cliff Burtonille. Burton oli Metallican basisti, joka kuoli traagisesti vuonna 1986. Albumin kannessa poseeraava mies on pastori Henry Kane Poltergeist-elokuvasarjasta. ”I Am the Law” -kappale kertoo sarjakuvahahmo Judge Dreddistä, kun taas ”Among the Living” -kappaleen innoittaja on Stephen Kingin Tukikohta-kirjan antagonisti Randall Flagg. Sama hahmo esiintyy myöhemmin Kingin kirjasarjassa Musta torni. Kappaleen nimi ”Efilnikufesin” on takaperin fonteettisesti kirjoitettu nice fucking life eli "nise fukin life". Laulu kertoo John Belushista. == Kappaleet == Kaikki kappaleet kirjoittanut Anthrax, ellei toisin mainittu. # # # # # # # # # == Kokoonpano == * Joey Belladonna – laulu * Dan Spitz – soolokitara, akustinen kitara kappaleessa "A.D.I" * Scott Ian – rytmikitara, taustalaulu * Frank Bello – basso, taustalaulu * Charlie Benante – rummut == Lähteet == == Aiheesta muualla == * * Luokka:Vuoden 1987 albumit Luokka:Anthraxin albumit
I’m the Man

I’m the Man on Anthraxin toinen EP, joka julkaistiin vuonna 1987. Singlestä "I'm the Man" tuli menestys ja se oli myös yksi ensimmäisistä kappaleista, joka yhdisti rap- ja metallimusiikkia. Kappaleen pääriffi perustuu juutalaiseen kappaleeseen ”Hava Nagilaan”. Kappaleet 4, 5 ja 6 on äänitetty 11. heinäkuuta 1987 Arcadia Theaterissa Dallasissa. == Kappaleet == # # # # # # == Kokoonpano == * Joey Belladonna – laulu * Dan Spitz – soolokitara * Scott Ian – kitara * Frank Bello – basso * Charlie Benante – rummut == Aiheesta muualla == * * Luokka:Anthraxin EP:t Luokka:Vuoden 1987 albumit
State of Euphoria

State of Euphoria on Anthraxin neljäs studioalbumi, joka julkaistiin syyskuussa 1988. Levy oli tuolloinen jonkinlainen pettymys, koska Among The Living -albumi oli asettanut levylle niin suuret odotukset. Scott Ian on todennut monesti, että hänen mielestään State Of Euphoria on liian hätäisesti tehty levy. Antisocial on englanninkielinen versio ranskalaisen Trustin vuonna 1980 tekemästä kappaleesta. == Kappaleet == Kaikki kappaleet kirjoittanut Anthrax, ellei toisin mainittu. # # # # # # # # # # == Aiheesta muualla == * * Luokka:Anthraxin albumit Luokka:Vuoden 1988 albumit
Rio Bravo

Rio Bravo on Howard Hawksin ohjaama yhdysvaltalainen lännenelokuva vuodelta 1959. Sen pääosissa esiintyvät John Wayne, Dean Martin ja Ricky Nelson sekä Angie Dickinson ja Walter Brennan. Elokuvan käsikirjoituksen kirjoittivat Jules Furthman ja Leigh Brackett. Rio Bravo on tarina ystävyydestä ja velvollisuudentunnosta, ihmisyydestä ja vastuusta. Sodankylän filmifestifaali 2008. Rio Bravo, sivut 50-51 Sitä on luonnehdittu shakespearilaiseksi lännenelokuvaksi ja elokuvaksi, jonka teko oikeuttaa jopa Hollywoodin olemassaolon. Paitsi ehjä elokuva, Rio Bravo on myös usean näyttelijän mestaruusnäyte. Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja Rio Bravo oli mukana heistä kolmentoista listalla.Astala, Erkki: Ne sata tärkeintä, Projektio 2/1980 s. 7. == Tarina == Sheriffi John T. Chance (Wayne) on pidättänyt murhaajan, Joe Burdetten (Claude Akins), joka on mahtavan tilallisen Nathan Burdetten (John Russell) veli. Tilallisen miehet piirittävät kaupungin ja yrittävät saada Burdetten ulos vankilasta. Sheriffi Chancella on vain kaksi apulaista: juoppo Dude (Martin) ja vanha jos rampakin mutta sitä suupaltimpi Stumpy (Brennan). Heidän avukseen tulee myös nuori pyssysankari Colorado Ryan (Nelson), ja lisäksi kaupunkiin saapuu viimeisillä vaunuilla salaperäinen nainen, Feathers (Dickinson). === Rooleissa === == Elokuvan musiikki == Elokuvan musiikin sävelsi Dimitri Tiomkin. Elokuvaan sävellettyyn musiikkiin kuuluu mm. Tijuana brass -tyylinen sävelmä De Guella, joka kuullaan elokuvan aikana useampaan kertaan kasvattamassa jännitystä. Kun elokuvan henkilöt kysyvät kappaleen nimeä, heille vastataan sen olevan ”meksikolainen kuolemanlaulu” (joissakin käännöksissä ”Kurkunkatkaisulaulu”), joka soitettiin Antonio López de Santa Annan käskystä teksasilaisille Alamossa. Sävelmää käytettiin seuraavana vuonna myös Wayne-elokuvan The Alamo alkutekstien tunnussävelmänä. Eräässä vaiheessa sävelmän alkaessa taas kerran kuulua, elokuvahistorian pisintä krapulaa poteneen Martinin käsi lakkaa vapisemasta – ja hän kaataa pitkään katselemansa viskiryypyn takaisin pulloon! Koska elokuvan päänäyttelijöinä esiintyvät sekä crooner Martin että teini-idoli Nelson, Hawks liitti elokuvan musiikkiin mukaan kolme laulua. Vankilassa tapahtuvien kohtausten aikana Nelson laulaa lyhyen version laulusta Get Along Home, Cindy ja myöhemmin hän laulaa yhdessä Martinin kanssa dueton My Rifle, My Pony and Me. Lopputekstien aikana Martin laulaa Nelson Riddle Orchestran säestämänä erityisesti tätä elokuvaa varten sävelletyn laulun Rio Bravo. Ricky Nelson teki myöhemmin kunniaa sekä elokuvalle että hahmolleen Coloradolle liittämällä vuonna 1959 ilmestyneelle albumilleen Ricky Sings Again laulun Restless Kid. == Lähteet == * === Viitteet === == Aiheesta muualla == * Nelson versio laulusta Get Along Home, Cindy on tittemmin julkaistu lännenelokuvamusiikki tribuutilla Wand’rin’ Star . * *Dennis Schwartzin artikkeli Luokka:Yhdysvaltalaiset lännenelokuvat Luokka:Howard Hawksin ohjaamat elokuvat Luokka:Vuoden 1959 yhdysvaltalaiset elokuvat Luokka:Warner Brosin elokuvat
Balto

Balto oli rekikoira, joka sai julkisuutta vetämällä kurkkumätälääkettä toimittavaa rekeä Alaskassa Pohjois-Amerikassa 1920-luvulla Gunnar Kaasenin valjakossa. Valjakkoajajien ja rekikoirien ansiosta pieni Nomen kaupunki pelastui pahalta kurkkumätäepidemialta. Balto toimitti lääkkeen perille, mutta valjakon johtokoirana toimi todistetusti toinen koira. Balto oli alaskanhusky, vaikka on myös virheellisesti luultu, että se olisi ollut joko siperianhusky tai alaskanmalamuutti. Täytetty Balto on näytteillä Clevelandin luonnontieteellisessä museossa ja Balton muistoksi on myös pystytetty patsas New Yorkin Central Parkiin. Rekikoira Baltoa käsitteleviä animaatioita on ilmestynyt kolme Universal Pictures -yhtiön tuottamana: Balto, Balto – pako yli suuren veden ja Balto – muutoksen tuulet. Animaatioissa Balto on puoliksi susi ja puoliksi siperianhusky. == Lähteet == Luokka:Kuuluisat koirat
Fredericia

Fredericia on Tanskassa Etelä-Tanskan alueella sijaitsevan Frederician kunnan keskustaajama. Vuoden 2012 alussa taajamassa oli 39 797 asukasta. Fredericia on myös entinen kaupunki, mutta vuonna 1970 Tanskassa luovuttiin kaupunkikäsitteestä. Fredericia sijaitsee Jyllannin itäosassa, ja se on nimetty kaupungin vuonna 1650 perustaneen kuningas Fredrik III:n mukaan. Kaupunki oli vähällä päätyä Tanskan pääkaupungiksi keskeisen sijaintinsa ja hyvän satamansa ansiosta, mutta Kööpenhamina vei voiton suuremman kokonsa vuoksi. Fredericia on edelleen satama- ja teollisuuskaupunki ja rautateiden solmukohta. ==Lähteet== ==Aiheesta muualla== * Luokka:Tanskan kaupungit Luokka:Tanskan kuntien keskustaajamat
Ray

Ray voi tarkoittaa seuraavia: * Raha-automaattiyhdistys (RAY) * Ray, muusikko Ray Charlesista kertova elokuva vuodelta 2004 * Ray, iranilainen kaupunki * Ray, etunimi * Bob ja Ray, oik. Bob Elliott ja Ray Goulding, yhdysvaltalainen koomikkopari * ”Ray”, Millencolin-yhtyeen kappale albumilta Kingwood * Ray- Ban, aurinkolasimerkki * Blu-ray, levyformaatti * Ray, seuraavien henkilöiden sukunimi: ** Billy Ray (s. 1963), yhdysvaltalainen elokuva- ja televisiokäsikirjoittaja ja -ohjaaja ** David Parker Ray (1939–2002), yhdysvaltalainen rikollinen ** James Earl Ray (1928–1998), yhdysvaltalainen murhaaja ** Jay Ray, oik. Joni Säde, suomalainen laulaja, musiikkituottaja ja sooloartisti ** John Ray (1627–1705), englantilainen kasvi- ja lintutieteilijä ** Lisa Ray (s. 1972), kanadalainen näyttelijä ja malli ** Man Ray (alk. Emmanuel Radnitzky, 1890–1976), yhdysvaltalainen valokuvaaja ja elokuvaohjaaja ** Mary Josephine Ray (1895–2010), yhdysvaltalainen maailman vanhimpiin kuulunut henkilö ** Nicholas Ray (1911–1979), yhdysvaltalainen elokuvaohjaaja ** Ola Ray (s. 1960), yhdysvaltalainen malli ja näyttelijä ** Rachael Ray (s. 1968), yhdysvaltalainen televisioesiintyjä, kokki ja kirjailija ** Raymond Saw Po Ray (1948–2025), myanmarilainen katolinen piispa ** Rob Ray (s. 1968), kanadalainen jääkiekkoilija ** Rudolf Ray (1884–1930), suomalainen liikemies ja pääkonsuli ** Satyajit Ray (1921–1992), intialainen elokuvaohjaaja ** Scottie Ray (s. 1964), yhdysvaltalainen ääninäyttelijä ** Vanessa Ray (s. 1980), yhdysvaltalainen näyttelijä * Ray, kuvitteellisia henkilöitä: * Man Ray, Ray Fillet, Mirage Studiosin sarjakuvasankari
Vapaapudotus

Vapaapudotus on Vaasassa vuonna 2000 perustettu suomenkielistä rap-musiikkia tekevä yhtye. Yhtyeen jäsenet ovat MC:t TKK (tunnettu myös nimillä "Tähtien kanssa kävelijä" ja "Kuningas Pähkinä"), Myyrä ja Joniveli. Vapaapudotus on julkaissut neljä EP:tä, joista kolme ensimmäistä omakustanteena ja neljäs pienlevy-yhtiö Monsp Recordsin kustantamana. Teidän kaupunkiin -EP:n nimikkokappale pääsi Radiomafian soittolistalle ja oli touko-kesäkuussa 2002 kaikkiaan neljällä viikolla kanavan 30:n soitetuimman kappaleen listalla, korkeimmillaan 20. sijalla (viikolla 22)http://yle.fi/radiomafia/musiikki/soitetuimmat.19.shtml http://yle.fi/radiomafia/musiikki/soitetuimmat.20.shtml http://yle.fi/radiomafia/musiikki/soitetuimmat.22.shtml http://yle.fi/radiomafia/musiikki/soitetuimmat.101.shtml . Ennen Vaasaan muuttoaan TKK (oik. Pekka Karppinen) vaikutti Keski-Suomessa ja aloitti uransa 1990-luvun puolivälissä, ollen ensimmäisiä jyväskyläläisiä rap- muusikoitahttp://www.jylkkari.fi/arkisto/0714/pages/10.htmhttp://www.uta.fi/~at65545/hiphop2.htm. Lokakuussa 2013 niin ikään jyväskyläläinen rap-artisti Joniveli ilmoitti liittyneensä Vapaapudotukseen. == Diskografia == ===Albumit=== *Paholaismusiikkia (2000) *Kun te nukutte (2001) *Teidän kaupunkiin (2002) *Kokeile uudestaan (2003) ===Vierailijana=== Artisti Kappale Albumilta Muut vierailijat Vuosi Ritarikunta "Joo joo osa 2" Saranat avaavat sanat Hannibal Stark & Herra Soppa 2001 Pietari "Naisasiat" Luonnollisesti syntynyt mies Hopee 2002 Memmy Posse "Ittensä kusetus" Aina vanteilla 2002 Liisanpuisto "Matsi" Olipa kerran Hanuri Syväkyykky 2003 Juan Muteniac "Sydäntä" Koko Suomi 2010 Sakke Aalto "Oo niinku ennen" Instrumentals & Exclusives Vol. 2 2010 == Lähteet == ==Aiheesta muualla== *Yhtyeen virallinen kotisivu Luokka:Suomalaiset duot Luokka:Suomalaiset hip hop -yhtyeet
St Paulin katedraali

pienoiskuva|St Paulin katedraalin kupoli kohoaa korkealle Lontoon kattojen yläpuolelle. pienoiskuva|Pohjapiirustus. St Paulin katedraali (Pyhän Paavalin katedraali) on Lontoon Cityssä sijaitseva katedraali, joka toimii Lontoon piispanistuimena. Nykyisen katedraalin suunnitteli Sir Christopher Wren, ja se rakennettiin vuosina 1675-1710. Nykyistä katedraalia sanotaan yleisesti neljänneksi St Paulin katedraaliksi, vaikka kaikki keskiaikaiset uudelleenrakentamiset laskien luku olisi suurempi. == Historia == Paikalla aiemmin olleen Dianan temppelin jälkeen saksit rakensivat ensimmäisen apostoli Paavalille omistetun kirkon puusta. Ensimmäinen kirkko paloi noin vuonna 675, mutta se rakennettiin uudestaan. Viikinkien hävitettyä ensimmäisen kirkon 962 rakennettiin toinen St Paulin katedraali, tällä kertaa suurelta osin kivestä. Kolmannen katedraalin rakentamisen aloittivat normannit edellisen vaurioiduttua tulipalossa 1136. Katto oli edelleen puusta, mikä lopulta yli 500 vuotta myöhemmin koitui katedraalin tuhoksi. Kirkko valmistui varsinaisesti 1240, mutta laajentamisprojekti viivytti valmistumista aina vuoteen 1314. Se kuitenkin vihittiin käyttöön 1300, jolloin se oli Euroopan kolmanneksi pisin kirkko (181 metriä) ja sen torni oli Euroopan korkeimpia (149 metriä). Kirkko alkoi raunioitua 1500-luvulla, ja sitä kunnostettiin, mutta se tuhoutui lopullisesti Lontoon suuressa palossa 1666. Christopher Wren aloitti uuden, nykyisen kirkon suunnittelemisen 1668. Sen harjannostajaiset olivat 1708, Wrenin 76-vuotispäivänä, ja se valmistui 1710. St Paulin katedraali oli Lontoon Cityn korkein rakennus vuoteen 1967 saakka. == Merkittäviä tapahtumia == Nykyinen katedraali on ollut useiden merkittävien tilaisuuksien tapahtumapaikkana, kuten * 1806 Amiraali Nelsonin hautajaiset * 1852 Arthur Wellesleyn, Wellingtonin herttuan, hautajaiset * 1897 Kuningatar Viktorian vallassaolon 60-vuotisjuhla * 1935 Yrjö V:n vallassaolon 25-vuotisjuhla * 1940 toisessa maailmansodassa saksalaisten ensimmäisiä salamasota-pommituksia, joista katedraali selvisi tuolloin ja koko sodan ajan vähin vaurioin * 1964 Martin Luther Kingin saarna katedraalissa hänen matkustaessaan Osloon vastaanottamaan Nobelin rauhanpalkintoa * 1965 Winston Churchillin hautajaiset * 1977 Elisabet II:n vallassaolon 25-vuotisjuhla * 1981 Walesin prinssi Charlesin ja Diana Spencerin häät * 1995 Harri Kahlos ensimmäisenä suomalaisena urkurina konsertoi katedraalissahttps://www.ts.fi/kulttuuri/1074194007 * 2002 Elisabet II:n vallassaolon 50-vuotisjuhla * 2006 Elisabet II:n 80-vuotispäivän juhlajumalanpalvelus * 2012 Elisabet II:n vallassaolon 60-vuotisjuhla * 2013 Margaret Thatcherin hautajaiset * 2022 Elisabet II:n vallassaolon 70-vuotisjuhla Tiedosto:St Paul's Cathedral London02-2.jpg | Kuva sisätiloista itään päin. Tiedosto:Dome of st pauls.jpg | Kupoli sisältä. == Lähteet == == Aiheesta muualla == * http://www.stpauls.co.uk/ - Virallinen kotisivu *The Second Great Fire Of London – Katedraalia uhanneen sodanaikaisen tulipalon torjunnasta kertova sivusto Luokka:Grade I -luokan rakennukset Lontoon Cityssä Luokka:Lontoon Cityn kirkot Luokka:Englannin katedraalit Luokka:Kivikirkot
Tapio Kare

Tapio Ilkka Kare (s. 4. toukokuuta 1934 Helsinki) on suomalainen entinen nykyaikainen viisiottelija ja miekkailija. Ammatiltaan Kare oli upseeri ja jäi eläkkeelle vuonna 1982 majurina 2. ErVK:sta. == Saavutuksia == * MM-hopeaa Hersheyssa 1959 joukkuekilpailussa, henkilökohtaisen kilpailun 13. * vuoden 1961 MM-kisoissa Moskovassa henkilökohtaisessa kilpailussa viides ja joukkuekilpailussa neljäs * vuoden 1962 MM-kisoissa Méxicossa henkilökohtaisessa kilpailussa 40., joukkuekilpailussa seitsemäs * SM-kultaa 1959, 1961 ja 1962 (4. 1957, 4. 1958 ja 7. 1960) * miekkailussa kalpamiekkailussa SM-hopeaa joukkuekilpailussa ==Lähteet== Luokka:Suomalaiset miekkailijat Luokka:Suomalaiset nykyaikaiset viisiottelijat Luokka:Vuonna 1934 syntyneet Luokka:Elävät henkilöt
Metallitotuus

__NOTOC__ Metallitotuus on Teräsbetonin esikoisalbumi. Se on julkaistu huhtikuussa 2005. Levyllä lauletaan sankaruudesta ja mystiikasta. Levyltä on julkaistu neljä singleä: ”Taivas lyö tulta”, ”Orjatar”, ”Vahva kuin metalli” ja ”Metallisydän” (vain internetistä ostettavana). Levyltä löytyy myös kaksi hidasta kappaletta, ”Metallisydän” ja ”Maljanne nostakaa”. Levy oli julkaisunsa jälkeen 29 viikkoa peräkkäin Suomen virallisella albumilistalla. Levy sai Emma-gaalassa Metalli-albumi -palkinnon vuonna 2005. Albumi saavutii platinalevyn rajan julkaisuvuotenaan. == Kappaleet == == Kokoonpano == * J. Ahola – laulu, basso * A. Järvinen – kitara (myös laulu kappaleessa "Maljanne nostakaa") * V. Rantanen – kitara * J. Kuokkanen – rummut \+ * Saku Järvinen – piano (kappale ”Maljanne nostakaa”) == Arvostelut == * Imperiumi.net: 9–/10Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2005 esikoisalbumit Luokka:Teräsbetonin albumit
Vodkamartini

Vodkamartini on cocktail, joka valmistetaan sekoittamalla votkaa ja kuivaa valkoista vermuttia, ja tarjotaan cocktail-lasissa oliivin tai sitruunankuoren suikaleen kanssa. == Historia == Yhdysvalloissa 1800-luvun loppupuolella oli useita cocktaileja, joita kutsuttiin nimellä Martini mutta niiden ainesosia ei tiedetä. Vuonna 1904 ilmestyneessä Thomas Stuartin kirjassa Stuart's fancy drinks and how to mix them oli resepti Marguerite-nimiselle drinkille jossa oli giniä ja kuivaa vermuttia. Yhdysvaltain kieltolain aikana 1917–1933 ja sen jälkeen vodka yleistyi drinkeissä ja ensimmäisen kerran vodkamartini-nimi mainitaan Ted Saucierin vuonna 1951 ilmestyneessä kirjassa Bottoms up. Elokuvien James Bond tilasi vodkamartininsa aina ”ravistettuna, ei sekoitettuna” (Shaken, not stirred). Hänen erityismieltymyksensä vodkamartiniin johtui pääosin siitä, että Smirnoff-tislaamo omisti elokuviin tuotesijoitteluoikeuden. Elokuvassa Kuolema saa odottaa (2002) Bond vaihtoi vodkamerkkinsä Absolut Vodkasta Finlandia Vodkaan. Ian Flemingin romaaneissa Bond joi nimeltä mainitsematonta venäläistä tai puolalaista vodkaa. Ravistettuna jäiden kanssa juoma jäähtyy nopeammin, mutta jää murskaantuu pitkään ravistettaessa ja siivilöinnin jälkeen siinä on kuplia ja jäähilettä. Kun jäähile sulaa juomassa se laimenee. Sekoittamalla valmistetut juomaseokset eivät kylmene yhtä tehokkaasti kun ravistetut kylmenevät mutta ne ovat kirkkaampia. == Muunnoksia == Vodkamartinista on paljon muunnoksia joissa jokin aineosa on korvattu toisella tai juomaan on lisätty uusia aineksia. Yksi muunnos on Dirty Martini jonka kehitti vuonna 1901 baarimikko John O'Connor. Se on muuten samanlainen kuin vodkamartini vodkasta tai ginistä, kuivasta vermutista ja oliiveista, mutta siihen on lisätty oliivien suolavettä. == Katso myös == * Martini (juoma) == Lähteet == == Aiheesta muualla == * * Luokka:Drinkit Luokka:Seulonnan keskeiset artikkelit
Julkisivu

Julkisivu on rakennuksen ulkopinta, jonka muodostavat yleensä ulkoseinät. Julkisivu on oleellinen rakennussuunnittelussa, sillä sen tyyli pitkälti määrittää rakennuksen luonteen. Julkisivujen ulkohahmoa ja esimerkiksi värejä säädellään nykyisin yleensä alueittain erilaisilla rakennusmääräyksillä ja asemakaavalla. Samaten rakentamismääräyksissä asetetaan rajoituksia julkisivun teknisten ominaisuuksien, esimerkiksi palonkeston suhteen. Rakennustaiteellisesti tai kulttuurihistoriallisesti merkittäviä julkisivuja voidaan suojella laeilla. == Fasadi == Fasadi (ranskan sanasta façade ’etusivu, kasvot’) on lähinnä rakennuksen pääsisäänkäynnin puoleinen julkisivu, mutta sillä voidaan tarkoittaa myös muuta, erityisesti koristeellista rakennuksen julkisivua tai sen osaa. Kuva:Colosseum-2003-07-09.jpg|Vain osittain säilynyt Rooman Colosseumin pyöreä julkisivu. Kuva:Tuira Prim School Oulu 2006 02 11.JPG|Koristeellinen puujulkisivu vuodelta 1900. Arkkitehti Jakob Lillqvist. Kuva:Oulun Osuuskauppa Oulu 20070708.JPG|Jugend-vaikutteinen rakennuksen kivijulkisivu vuodelta 1909. Arkkitehti Karl Sandelin. Kuva:Main building of Oulu uni summer2008.jpg|Osa modernin yliopistorakennuksen julkisivua Oulussa. == Lähteet == == Aiheesta muualla == Luokka:Rakennuksen runko Luokka:Arkkitehtuurin käsitteet
Michael Schilkin

Michael Schilkin (19. toukokuuta 1900 Trubino, Venäjä – 3. elokuuta 1962 Helsinki) oli venäläissyntyinen keraamikko, joka työskenteli Arabian tehtaan taideosastolla vuodesta 1935 alkaen kuolemaansa asti. Schilkin syntyi Trubinossa, mutta asui Toržokissa ja toimi räätälinkisällinä Pietarissa. Venäjän vallankumouksen jälkeen Schilkin oli rautatieasemalla konttoristina Pietarissa (Petrogradissa). Vuonna 1921 hän oli erään paikallisen pursiseuran kanssa purjehtimassa Laatokalla. Vene joutui vahingossa Suomen puolelle, jossa rajavartiolaitos pidätti purjehtijat. Kuulustelujen jälkeen Schilkin muutti Mikkeliin jossa toimi renkinä maatalossa. Ollessaan töissä eräällä huvijahdilla hän pääsi Helsinkiin, jossa toimi kivenhakkaajana. Opiskeltuaan Helsingissä Taideteollisuuskoulussa hän teki Arabialla etenkin eläimiä kuvaavia pienoisveistoksia, joissa tavoitti taitavasti eläimen liikkeen ja tyypillisen asennon. Schilkin sai Suomen kansalaisuuden vuonna 1937 Wäinö Aaltosen avulla. Schilkin kokeili erilaisia värilasitteitaFacta 2001, 14. osa, palsta 496. WSOY 1985. ja materiaaleja. Hän käytti rohkeasti väriä ja teki veistoksia muun muassa šamotista ja kivitavarasta. Schilkin sai Arabialle tekemistään töistä kultamitalin Pariisin maailmannäyttelyssä 1937.Pöppönen, Hannu: Arabian taideosaston 80 vuoteen mahtuu monta menestystarinaa. Helsingin Sanomat 10.3.2012. Vuonna 1958 hänet palkittiin Pro Finlandia -mitalilla. Schilkin on haudattu Helsingin ortodoksiselle hautausmaalle. Schilkinin suurikokoisia töitä ovat keramiikkalaatoista muodostuvat reliefit muun muassa Helsingin kauppakorkeakoulun, Karjaan yhteiskoulunKarjaan yhteiskoulu. Visit Raseborg 2014 s. 7. Web Archive. Viitattu 16.4.2020. (PDF). ja Arabian tehtaiden ulkoseinissä. Hänen teoksia ovat myös reliefit ja lasityöt Helsingfors Segelsällskapetin klubirakennukseen Liuskasaarelle. Teokset syntyivät yhteistyössä Björn Landströmin kanssa, jonka maalaukset koristavat saman rakennuksen sisätiloja. == Kuvia teoksista == Tiedosto:Michael Schilkin Posliinimaalareita 1943.jpg|Posliinimaalareita, 1943, Helsinki. Tiedosto:Michael Schilkin Kauppiaita 1950.jpg|Kauppiaita, 1950, Helsinki. Tiedosto:Michael Schilkin - Nuori polvi - 1950 - Lähemäen lastentalo, Lähemäenkatu 4 - Lähemäki - Mikkeli.jpg|Nuori polvi, 1950, Mikkeli. Tiedosto:Michael Schilkin Vapahtaja kutsumassa kaikkia ihmisiä luokseen 1952.JPG|Vapahtaja kutsumassa kaikkia ihmisiä luokseen, 1952, Mikkeli. Tiedosto:Michael Schilkin Perhe-reliefi 1955.jpg|Perhe-reliefi, 1955, Helsinki. == Lähteet == == Kirjallisuutta == * Luokka:Suomalaiset muotoilijat Luokka:Pro Finlandia -palkitut Luokka:Suomen venäläiset Luokka:Vuonna 1900 syntyneet Luokka:Vuonna 1962 kuolleet
Bettles

Bettles on pieni kaupunki Alaskassa. Vuoden väestönlaskennassa siellä asui 43 ihmistä. Näistä 76,74 % oli etnisesti valkoisia ja 18,60 % Amerikan alkuperäiskansoihin kuuluvia. == Lähteet == == Aiheesta muualla == Luokka:Alaskan kaupungit
Toini Muona

Toini Irene Muona (19. marraskuuta 1904 Helsinki – 23. kesäkuuta 1987 Helsinki) oli suomalainen keraamikko. == Elämäkerta == Muona kävi neljä luokkaa kansakoulua ja sen jälkeen Ylemmän käsityöläiskoulun. Sen jälkeen opiskeli Taideteollisuuskeskuskoulussa ja valmistui mallipiirustajaksi 1926, minkä jälkeen hän jatkoi vielä keramiikkaosastolla ja työskenteli Ateneumin keramiikkastudiossa vuoteen 1932. Vuonna 1931 hänet palkattiin Arabian tehtaalle, ja vuonna 1933 hänestä tuli sen tuoreen taideosaston taiteilija. Muona oli Arabian palveluksessa eläkkeelle jäämiseensä asti eli vuoteen 1970. Muona piti vuonna 1932 ensimmäisen näyttelynsä Taideteollisuusmuseossa Helsingissä. Vuodesta 1929 hän osallistui vuosittain Suomen Taideteollisuusyhdistyksen ja Ornamon järjestämiin taideteollisuusnäyttelyihin. 1940-luvulla Muona kuului suomalaisessa keramiikkataiteessa arvostettuihin taidekeraamikkoihin ja suunnannäyttäjiin. Hänen töitään oli Arabian taideosaston taiteilijoiden yhteisnäyttelyissä Pohjoismaissa. Hän piti yhteisnäyttelyn Birger Kaipiaisen kanssa 1944. 1960-luvulla Muonalla alkoi uusi luomiskausi, ja sen tuloksena muodot pelkistyivät. Hän teki suuria vateja, joissa oli geometrisia kuvioita. Hänen töitään oli näyttelyssä Arabian näyttelyhuoneistossa Helsingissä 1970 ja Alvar Aalto -museossa Jyväskylässä. Muona suunnitteli myös tekstiilejä Atelier Vigilille ja lasia Riihimäen lasitehtaalle 1937 ja 1949 sekä Nuutajärven lasitehtaalle 1960-luvun alussa. Muonan muistonäyttely oli Arabian museon ja Taideteollisuusmuseon yhteistyönä Taideteollisuusmuseossa 1988. Muonan ja Gunnel Nymanin töitä oli esillä Taidekeskus Retretissä kesällä 2002. Toini Muonan mukaan nimetty katu sijaitsee Helsingissä Arabianrannassa. == Palkintoja == * Barcelonan maailmannäyttely 1929 * Antwerpen 1930 * Milanon triennaali 1933 * Brysselin maailmannäyttely 1935 * Pariisin maailmannäyttely 1937 * Milanon triennaali kultamitali 1951 * Milanon triennaalin Diplome d´honneur -palkinto 1954 * Faenzassa Pro Arte Utili -mitali 1955 * Valtion taideteollisuuspalkinto vuonna 1957 * Pro Finlandia -mitali 1957 == Katso myös == * Luettelo suomalaisista keraamikoista == Lähteet == * * === Viitteet === == Kirjallisuutta == * Kumela, Marjut: Toini Muona: Arabia 1931–1970. Näyttelyluettelo. Taideteollisuusmuseon julkaisu nro 27. 1988. * Kalha, Harri: Toini Muona & Gunnel Nyman. (Julkaisu liittyy Toini Muonan ja Gunnel Nymanin näyttelyyn Taidekeskus Retretissä 2002.) * Kalha, Harri: Toini Muona 1904–1987. 1998. * Kumela, Marjut: My friend the clay: Toini Muona’s career with Arabia 1931-1970. Form Function Finland 3/1988. == Aiheesta muualla == * * *Toini Muona. Ei tullut tanssijatarta, mutta keraamikko tuli, Seura, 20.01.1937, nro 3, s. 6, Kansalliskirjaston digitaaliset aineistot Luokka:Suomalaiset muotoilijat Luokka:Suomalaiset keramiikkataiteilijat Luokka:Pro Finlandia -palkitut Luokka:Vuonna 1904 syntyneet Luokka:Vuonna 1987 kuolleet
Analoginen reikä

Analogisella reiällä tarkoitetaan digitaalisen median toistoketjussa olevia kohtia, joissa on mahdollisuus tallentaa mediassa ilmentyvä tieto analogisesti kopiosuojaukset kiertäen. Toisin sanoen kopiosuojausta voidaan kiertää tallentamalla digitaalisesta sisällöstä tuotettu analoginen signaali (kuva, ääni) uudestaan digitaaliseen muotoon. Tämä tekniikka mahdollistaa erittäin tiukkojen kopiointisuojausten kierron, mutta heikentää samalla median laatua. Esimerkki tällaisesta reiästä on elokuvateatterin valkokankaalta tapahtuva videointi. Myös kopiosuojattua musiikkia voi tallentaa helposti kopiosuojauksista välittämättä vaikka ääninauhurilla. Luokka:Käyttöoikeuksien hallinta
Oiva Toikka

Oiva Kalervo Toikka (29. toukokuuta 1931 Viipurin maalaiskunta – 22. huhtikuuta 2019 Helsinki) oli suomalainen muotoilija ja keraamikko, joka tunnettiin ennen kaikkea lasilinnuistaan.Oiva Toikka: Lasi ja design. Helsinki: WSOY, 2007. ==Tausta ja koulutus== Oiva Toikan vanhemmat olivat maanviljelijä Juhana Toikka ja emäntä Ida Maria o.s. Savolainen. Toikka valmistui Taideteollisesta oppilaitoksesta keramiikan osastolta vuonna 1956 ja kuvaamataidonopettajaosastolta vuonna 1960. Keraamikoksi valmistuttuaan hän työskenteli vuosina 1956–1959 Arabia Oy:n muotoilijana ja piti 1958 ensimmäisen yksityisnäyttelynsä, jossa hänen ekspressiiviset ihmis- ja eläinhahmot herättivät huomiota. 1950-luvulla Toikka työskenteli myös tekstiilien parissa ja suunnitteli muun muassa ryijymalleja ja oli Marimekon suunnittelijana. Toikka toimi vuonna 1959 Taideteollisen oppilaitoksen opettajana ja sen jälkeen kuvaamataidonopettajana Sodankylässä vuosina 1959–1963. Hän toimi myös professorina Tukholmassa Konstfackskolanissa. ==Ura== Toikka työskenteli vuodesta 1963 Nuutajärven lasitehtaalla. Lintujen rinnalle syntynyt sarja lasisia linnunmunia sekä aina vuoden tuotannossa oleva, lasinen vuosikuutio.Toikan linnut. Helsinki: WSOY, 2008. Käyttölasia Toikka suunnitteli muun muassa 1960-luvulla Kastehelmi- ja Flora-astiaston sekä 1970-luvulla Pioni- ja Krouvi-sarjan lasistot. Vuonna 1973 alkoi Toikan suunnitteleman oluthaarikan, puolen litran Krouvi-tuopin valmistus. Hän suunnitteli myös kankaita Marimekolle.https://www.iltalehti.fi/viihdeuutiset/a/8bdd7495-19cc-4e4f-945d-540270882d4c Toikka oli innostunut lasimateriaalista sen nopean työskentelyprosessin takia. Taiteessaan hän käytti lähes kaikkia perinteisiä lasintyöstömenetelmiä. Hän arvosti yhteistyötä lasinpuhaltajien ja alan muiden ammattilaisten kanssa. Toikan lasitöiden piirteitä ovat kokeilunhalu, värikkyys, rehevyys ja usein leikkimielinen kepeys. Toikka kiinnostui 1970-luvulla näyttämöpukujen ja lavastusten suunnittelusta. Suomen Kansallisoopperaan hän suunniteli lavastuksen ja puvut muun muassa oopperoihin Julius Caesar (1981) ja Ryöstö seraljista (1985). Toikka sai Kaj Franck -palkinnon, Prinssi Eugen -mitalin ja Pro Finlandia -mitalin. Vuonna 2003 hänet valittiin Taideteollisen korkeakoulun kunniajäseneksi. Toikan puoliso oli lasitaiteilija Inkeri Toikka (1931–2009).https://www.hs.fi/muistot/art-2000002627201.html ==Galleria== Tiedosto:Kastehelmi.JPG|Kastehelmi-sarjan kermakko ja sokerikko. Tiedosto:Toikan lasilintu.JPG|Tropiikin tiira, lasilintu. Tiedosto:Toikan vuosikuutio.JPG|Vuosikuutio 2009 ==Lähteet== == Kirjallisuutta == * * * == Aiheesta muualla == * Oiva Toikka Iittalan sivuilla * Glassbirds by Oiva Toikka * Oiva Toikan suunnittelemia lasiesineitä. Designlasi.com. * Luokka:Suomalaiset muotoilijat Luokka:Pro Finlandia -palkitut Luokka:Suomalaiset lasitaiteilijat Luokka:Vuonna 1931 syntyneet Luokka:Suomalaiset professorin arvonimen saaneet Luokka:Vuonna 2019 kuolleet
Brevig Mission

Brevig Mission on kaupunki Länsi-Alaskassa. Vuoden väestönlaskennassa siellä asui 276 asukasta. Näistä 90,58% edusti etnisesti Amerikan alkuperäiskansoja. == Lähteet == Luokka:Alaskan kaupungit
Buckland

Buckland on kaupunki Länsi-Alaskassa. Vuoden väestönlaskennassa sen asukasluku oli 406. Näistä 95,81% edusti etnisesti Amerikan alkuperäiskansoja. == Lähteet == Luokka:Alaskan kaupungit
Rekombinaatio

Rekombinaatio on uusien ominaisuusyhdistelmien syntymistä suvullisessa lisääntymisessä, vanhemmilta periytyvien ominaisuuksien uudelleen järjestyessä. Aitotumaisilla eliöillä rekombinaatiota aiheuttaa meioosin vähennysjakautumisessa tapahtuva vastinkromosomien satunnainen konjugoituminen ja sukusolujen sattumanvarainen yhdistyminen hedelmöityksessä. Jälkeläisen kummaltakin vanhemmaltaan saama kromosomin kopio voi sattumanvaraisesti periytyä joko tämän äidiltä tai isältä, ja eri kromosomien kohdalla isovanhempien perimät yhdistyvät näin satunnaisesti toisistaan riippumatta. Kromosomien välinen rekombinaatio mahdollistaa suuren määrän uusia ominaisuusyhdistelmiä. Esimerkiksi ihmisen haploidinen kromosomiluku on 23, joten erilaisia siittiöitä voisi muodostua pelkästään kromosomien segregaation tasolla 223 eli noin 8 400 000. Erilaisia munasoluja voi syntyä yhtä monta. Samojen vanhempien jälkeläisten mahdollisia ominaisuusyhdistelmiä tulee siis 246 kappaletta. Näin ollen perheeseen ei käytännössä voi syntyä kahta perimältään samanlaista lasta (poikkeuksena identtiset kaksoset). Perimän uudelleenjärjestelyä meioosissa tapahtuu myös kromosomien eri osien välillä tekijäinvaihdunnan eli crossing-overin seurauksena, mikä moninkertaistaa rekombinaation määrän. Bakteereilla on kolme rekombinaatiotapaa: transformaatio, konjugaatio ja transduktio. Evoluution kannalta rekombinaatiolla on hyvin keskeinen merkitys, koska se mahdollistaa eliöiden geneettisen sopeutumisen muuttuviin olosuhteisiin. Geenikartoitusmenetelmä kytkentäanalyysi hyödyntää geenimerkkien tuottamaa tietoa rekombinaatioista. Luokka:Solubiologia Luokka:Evoluutio Luokka:Populaatiogenetiikka
Jonny Rubbish

Jonny Rubbish on englantilainen koomikko-laulaja, joka teki vuonna 1978 single-levyn Living in NW3 4JR (Anarchy in the UK) / The other side , jossa parodioitiin Sex Pistolsia. == Lähteet == Luokka:Brittiläiset laulajat
Kattokruunu

thumb|300px|Saint-Denis’n kaupungintalon kattokruunu Réunionilla. Kattokruunu on katosta riippuva valaisinrakennelma, jossa on useita keskustasta ulkonevia käsivarsia lamppujen kannattelemiseen. Ensimmäisissä kattokruunuissa ei käytetty lamppuja vaan kynttilöitä. Kattokruunut ovat usein hyvin koristeellisia useine lamppuineen ja lasisine muodostelmineen, joiden tehtävänä on murtaa valoa näyttävästi. == Kattokruunun lyhyt historia == Ensimmäiset kattokruunut kehitettiin keskiajalla kirkkoihin ja luostareihin suurten salien valaisemiseksi. Ne olivat usein puisia ristejä, joihin lyötyihin piikkeihin kynttilöitä voitiin kiinnittää. Rakennelmat hilattiin köyden varassa ylös. 1100- ja 1200-luvulla käytettiin avoimia pronssi- tai rautarenkaita, joiden yläpinnassa oli kynttilöiden kiinnityspiikit. 1400-luvulta lähtien palatseissa ja varakkaiden kodeissa saattoi nähdä jo monimutkaisempia rengas- ja kruunumallisia kattokruunuja. Kattokruunun asema statussymbolina vahvistui, ja 1700-luvun alussa koristeelliset messinkisin käsivarsin ja lukemattomin kynttilöin varustetut kruunut olivat jo yleisiä esimerkiksi kauppiaiden kodeissa. Lasin käsittelyssä edistyttiin, ja 1700-luvun aikana lyijylasin valmistuskustannukset putosivat. Tämän lasityypin valoa hajottavat ominaisuudet tekivät siitä ihanteellisen ja suositun materiaalin kattokruunuihin, ja näin syntyi niin sanottu kristallikruunu. 1700- ja 1800-lukujen aikana kehiteltiin yhä hienompia kattokruunuja, kunnes rakennelman viehätys ja suosio laskivat ensin kaasu- ja sitten sähkövalon yleistyessä. ==Muuta== Kattokruunut saattavat olla selvästi muita katosta riippuvia valaisimia painavampia, ja jotkut vaativat erityisiä kattokiinnikkeitä tai katon vahvistamista. ==Kuvagalleria kattokruunuista== Kuva:Chandelier from below with painting in Cuba.jpg|Kattokruunu Kuubassa alhaaltapäin katsottuna. Kuva:Kobe-inuitei-chandelier- stainedglass.JPG|Kattokruunu Japanin Kobessa. Kuva:Barbarossaleuchter.jpg|Barbarossa-kattokruunu vuodelta 1170 Aachenin tuomiokirkossa. Kuva:Hildesheim-Dom-Hezilochandelier 02.JPG|Kattokruunu Pyhän Marian katedraalissa Hildesheimissä. Kuva:Sedlec-Ossuary.jpg|Luista ja pääkalloista tehty kattokruunu Sedlecin luukirkossa Tšekissä. == Lähteet == Luokka:Valaisimet Luokka:Kynttilät Luokka:Huonekalut
Garm

Garm ( "koira") on skandinaavisessa mytologiassa susimainen koirademoni, joka vartioi Helin eli manalan sisäänkäyntiä. Ragnarökin viimeisessä taistelussa Garm tappaa Tyr-jumalan, mutta kuolee samalla itsekin. Garmin ulina kuuluu maan pinnalle asti ja se edustaa ragnarökin voimia. Garm osallistuu ragnarökissä Helin ja muiden pahojen olentojen kanssa hyökkäykseen jumalia ja einherjaria vastaan. Garmia pidetään kahlehdittuna Gnipan luolassa, josta se vapautuu vasta ragnarökin koittaessa. Joskus Garmia pidetään samanlaisena kuin Fenris-susi. Sitä on myös verrattu muinaisen Kreikan mytologiassa mainittuun manalan vahtikoira Kerberokseen. == Lähteet == Luokka:Skandinaavinen mytologia Luokka:Kuvitteelliset koirat
Ahasverus

Ahasverus (tai Ahasveros) on Vanhassa testamentissa Persian kuninkaasta käytetty nimi, joka liitetään yleisesti Kserkses I:een (486–465 eaa.). Ahasveruksen sanotaan hallinneen “Intiasta Etiopiaan saakka 127 maakuntaa”. Kreikankielinen apokryfinen Esterin kirja kuitenkin tarkoittaa Ahasveruksella kuningas Artakserkses II:ta (436–358 eaa.). Kansanperinteessä nimellä tarkoitetaan ikuisesti vaeltavaa juutalaista, jonka täytyy rauhattomasti vaeltaa eri puolilla maailmaa aivan kuin kaikkialle maailmaan hajaantuneet juutalaiset. Edelleen kristillisessä perinteessä selitetään, että Ahasverus oli jerusalemilainen suutari, joka joutui mierontielle estettyään Jeesusta levähtämästä. Tämän takia hän sai päälleen ikuisen kirouksen. == Katso myös == * Lentävä hollantilainen == Lähteet == == Aiheesta muualla == Luokka:Vanhan testamentin henkilöt Luokka:Persian kuninkaat
Labarum

Labarum oli Rooman valtakunnassa myöhäisantiikissa käytetty sotalippu (vexillum), jota kannettiin marssivien sotajoukkojen edellä. Labarum oli käytössä vain silloin, kun keisari itse oli armeijan mukana. Se koostui kallisarvoisesta purppuranvärisestä kankaasta, joka oli reunustettu kultaisella reunalla. Kangas kiinnitettiin pitkään varteen poikkipuulla. Oletetaan, että keisari Hadrianus otti käyttöön labarumin. Aikaisemmin siihen arvellaan kuuluneen kultapunoksinen kotka, joka oli Juppiterin symboli. == Konstantinus Suuri == Kun keisari Konstantinus Suuri hylkäsi pakanuuden hänen labarossaan korvattiin Jupiterin tunnus Kristusta tarkoittavalla khi- rho -monogrammilla. Siinä yhdistyvät kreikkalaisen kirjaimiston kirjaimet Khi (χ) ja Rho (ρ), jotka ovat sanan "Kristus" kreikankieliset alkukirjaimet. Legendan mukaan keisari Konstantinus käytti tunnusta voitokkaassa Mulviuksen sillan taistelussa Maxentiusta vastaan vuonna 312.Litzen 2009, s. 330–331 == Kristillinen käyttö == Keskiajalla labarumista tuli ylösnousseen Kristuksen tunnus. "Jumalan Karitsa" kuvataan usein kantamassa labarumia. == Katso myös == * In hoc signo vinces * Kristus-monogrammi == Lähteet == * Litzen, Veikko: Tie Nikeaan. Roomalaisten ja kristittyjen yhteinen matka ajanlaskumme alusta valtionkirkon syntyyn. k & h, Kirja-Aurora, 2009. ISBN 978-951-29-3963-3. === Viitteet === Luokka:Kristilliset symbolit Luokka:Rooman valtakunta
Menhir

thumb|right|200px|Kergadioun menhir Bretagnessa Ranskassa. Taustalla kaatunut menhir. Menhir, eli "pitkäkivi" (bretonin kielessä men=kivi, hir=pitkä) on muinaisina aikoina ilmeisesti kulttitarkoituksiin käytetty korkea pystykivi, joka muistuttaa veistämätöntä obeliskia. Menhireitä pystytettiin erityisesti megaliittikaudella ja niillä on ilmeisesti haluttu ilmentää pysyvyyttä. Suurin säilynyt menhir on Locmariaquerin menhir Bretagnessa. Bretagnessa on myös menhirejä jonoina, niin sanottuina Carnacin pystykivinä. Sardiniassa on menhirejä, joilla on veistetyt ihmisen kasvot. Joissain Länsi-Euroopan menhireissä on kaiverrettuna muun muassa paimensauvojen ja kuunsirppien kuvia.Standing Stones and Natural Outcrops. Manuel Calado. Web Archive 21.1.2011. Viitattu 22.10.2016. Bretagnessa on myös suurikokoisia kammiomaisia rakennelmia, joissa on neljä pystykiveä ja yksi katekivi. Niitä kutsutaan nimellä dysse tai dolmen. Pohjois-Saksassa niitä nimitetään jättiläisten haudoiksi (Hühnengräber). Dyssien lähellä on menhirejä, joiden symboliikkaa ja tarkoitusta ei ole pystytty selvittämään. Yksi tulkinta on “sielun istuin” lähelle haudatulle vainajalle. Menhir voi olla myös pyhän paikan merkkinä tai maailmanakselina. Menhirien avulla on ehkä määritelty ilmansuunnat tai ne ovat liittyneet pyhille paikoille tehtyihin pyhiinvaelluksiin. Vanhimmat menhirit lienee pystytetty Turkissa Göbekli Tepessä, josta sydänsimpukkakeramiikkaan liittyvä kulttuuri levitti ne Eurooppaan. == Katso myös == * Megaliitit * Carnacin menhirit * Locmariaquerin menhir * Obelix * Bautakivi == Lähteet == == Aiheesta muualla == * Some Sardinian's menhirs in panoramic QTVR * Dolmens, Menhirs & Stones-Circles in the South of France * Stone Pages Photo essays of 529 archæological sites * The Menhirs of Dartmoor Luokka:Kivikausi Luokka:Megaliitit